# Il-Ġurnal Uffiċjali C 210A/2019

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 210A |
| | |
| Edizzjoni bil-Malti | Informazzjoni u Avviżi | Volum 6221 ta' Ġunju 2019 |

ISSN 1977-0987

Il-Ġurnal Uffiċjali

tal-Unjoni Ewropea

C 210A

Edizzjoni bil-Malti

Informazzjoni u Avviżi

Volum 6221 ta' Ġunju 2019

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2019/C 210 A/01 | Uffiċċju Ewropew Kontra l-Frodi (OLAF) — Avviż ta’ Post Battal għall-kariga ta’ Konsulent Prinċipali — Brussell — Ingaġġ ta’ Aġent Temporanju (grad AD 14) Artikolu 2(a) tal-Kundizzjonijiet tal-Impjieg Applikabbli għall-Aġenti l-Oħra — COM/2019/10388 | 1 |

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2019/C 210 A/01

Uffiċċju Ewropew Kontra l-Frodi (OLAF) — Avviż ta’ Post Battal għall-kariga ta’ Konsulent Prinċipali — Brussell — Ingaġġ ta’ Aġent Temporanju (grad AD 14) Artikolu 2(a) tal-Kundizzjonijiet tal-Impjieg Applikabbli għall-Aġenti l-Oħra — COM/2019/10388

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 21.6.2019 | MT | Il-Ġurnal Uffiċjali tal-Unjoni Ewropea | CA 210/1 |
| --- | --- | --- | --- |

21.6.2019

MT

Il-Ġurnal Uffiċjali tal-Unjoni Ewropea

CA 210/1

---

Uffiċċju Ewropew Kontra l-Frodi (OLAF)

Avviż ta’ Post Battal għall-kariga ta’ Konsulent Prinċipali — Brussell

Ingaġġ ta’ Aġent Temporanju (grad AD 14)

Artikolu 2(a) tal-Kundizzjonijiet tal-Impjieg Applikabbli għall-Aġenti l-Oħra

COM/2019/10388

(2019/C 210 A/01)

Min aħna

Il-missjoni tal-Uffiċċju Ewropew Kontra l-Frodi (OLAF) tinqasam fi tlieta: huwa jipproteġi l-interessi finanzjarji tal-Unjoni Ewropea (UE) billi jinvestiga l-frodi, il-korruzzjoni u kull attività illegali oħra; huwa jikxef u jinvestiga kwistjonijiet serji marbutin mal-qadi ta’ dmirijiet professjonali mill-membri u mill-persunal tal-istituzzjonijiet u tal-korpi tal-UE li jistgħu jwasslu għal proċedimenti dixxiplinari jew kriminali; u jappoġġa l-istituzzjonijiet tal-UE, b’mod partikolari l-Kummissjoni Ewropea, fl-iżvilupp u fl-implimentazzjoni ta’ leġiżlazzjoni u l-politiki kontra l-frodi.

L-OLAF huwa Direttorat Ġenerali tal-Kummissjoni, iżda għandu indipendenza statutorja fit-twettiq tal-investigazzjonijiet. L-implimentazzjoni tal-funzjoni investigattiva tiegħu hija mmonitorjata minn Kumitat Superviżorju magħmul minn ħames persuni indipendenti esterni għall-Kummissjoni Ewropea.

Il-qafas ġuridiku li jistabbilixxi l-objettivi u l-kompiti tal-OLAF, kif ukoll il-funzjonament tiegħu jista’ jinsab fir-Regolament (UE, Euratom) Nru 883/2013 tal-Parlament Ewropew u tal-Kunsill (1). Għal aktar informazzjoni dwar l-OLAF kif ukoll dwar l-organigramma tiegħu, ara: https://ec.europa.eu/info/departments/european-anti-fraud-office_mt.

Il-Konsulent Prinċipali se jkun ibbażat fi Brussell.

X’qed nipproponu

Il-funzjoni ta’ Konsulent Prinċipali hija l-iżgurar ta’ konsulenza strateġika ġenerali lid-Direttur Ġenerali tal-Olaf dwar il-kunċettwalizzazzjoni, id-disinn, l-implimentazzjoni u l-assigurazzjoni tal-kwalità tal-attivitajiet u tal-politiki investigattivi tal-OLAF, fil-qafas stabbilit mill-missjoni tad-Direttorat Ġenerali u mill-programm ta’ ħidma annwali.

Il-Konsulent Prinċipali, li se jaħdem taħt is-superviżjoni diretta tad-Direttur Ġenerali, se jintalab jipprovdi għarfien espert legali u jfassal opinjonijiet dwar il-prijoritajiet tal-politiki investigattivi tal-OLAF kif ukoll l-attivitajiet investigattivi tal-OLAF. Se jiżgura li l-attivitajiet ta’ DĠ OLAF jitwettqu b’mod legalment ġust li jħares l-interessi finanzjarji tal-Unjoni Ewropea.

Il-Konsulent Prinċipali se jipprovdi konsulenza wkoll lid-Direttur Ġenerali tal-OLAF dwar il-ġestjoni interna tal-OLAF, filwaqt li jiffoka fuq il-ġestjoni umana u finanzjarja tad-Direttorat Ġenerali.

Fuq talba tad-Direttur Ġenerali, il-Konsulent Ġenerali jista’ jirrappreżenta lill-OLAF f’laqgħat interni u esterni u f’avvenimenti rilevanti għad-Direttorat Ġenerali.

Din hija kariga temporanja għal erba’ snin, u tista’ tiġi estiża darba għall-perjodu massimu ta’ sentejn.

X’qed infittxu

Il-kandidat ideali jkun professjonist dinamiku u li jispikka li għandu jissodisfa l-kriterji tal-għażla li ġejjin:

| (a) | Għarfien tekniku u esperjenza teknika, u b’mod partikolari:






  — | Għarfien eċċellenti tar-rwol tal-OLAF, tal-missjoni tiegħu, tal-kompetenzi, ir-regoli u l-proċeduri tiegħu, kif ukoll tal-kuntest li fih jopera l-OLAF; |
| --- | --- | --- |

(a)

Għarfien tekniku u esperjenza teknika, u b’mod partikolari:

—

Għarfien eċċellenti tar-rwol tal-OLAF, tal-missjoni tiegħu, tal-kompetenzi, ir-regoli u l-proċeduri tiegħu, kif ukoll tal-kuntest li fih jopera l-OLAF;

| — | Għarfien tajjeb tal-qafas istituzzjonali u legali tal-Unjoni Ewropea u tal-metodi ta’ ħidma tal-Kummissjoni Ewropea; |
| --- | --- |

—

Għarfien tajjeb tal-qafas istituzzjonali u legali tal-Unjoni Ewropea u tal-metodi ta’ ħidma tal-Kummissjoni Ewropea;

| — | Għarfien tajjeb ħafna tal-proċess investigattiv fil-każijiet kontra l-frodi u tal-mekkaniżmi għall-iżgurar tal-effiċjenza u l-legalità tiegħu, inklużi l-kwistjonijiet legali u prattiċi li jistgħu jokkorru fil-ġlieda kontra l-frodi u l-proċedimenti kriminali f’dan il-qasam; |
| --- | --- |

—

Għarfien tajjeb ħafna tal-proċess investigattiv fil-każijiet kontra l-frodi u tal-mekkaniżmi għall-iżgurar tal-effiċjenza u l-legalità tiegħu, inklużi l-kwistjonijiet legali u prattiċi li jistgħu jokkorru fil-ġlieda kontra l-frodi u l-proċedimenti kriminali f’dan il-qasam;

| — | Għarfien tajjeb ħafna u esperjenza prattika fil-ġestjoni ta’ kwistjonijiet baġitarji, finanzjarji u tar-riżorsi umani. |
| --- | --- |

—

Għarfien tajjeb ħafna u esperjenza prattika fil-ġestjoni ta’ kwistjonijiet baġitarji, finanzjarji u tar-riżorsi umani.

| (b) | Ħiliet ta’ komunikazzjoni/analiżi u ħiliet oħra, u b’mod partikolari:






  — | Ħiliet analitiċi b’saħħithom, inkluż l-abbiltà li jsolvi problemi organizzattivi u operazzjonali kif ukoll ġudizzju sod u l-abbiltà li jaħdem taħt pressjoni; |
| --- | --- | --- |

(b)

Ħiliet ta’ komunikazzjoni/analiżi u ħiliet oħra, u b’mod partikolari:

—

Ħiliet analitiċi b’saħħithom, inkluż l-abbiltà li jsolvi problemi organizzattivi u operazzjonali kif ukoll ġudizzju sod u l-abbiltà li jaħdem taħt pressjoni;

| — | Ħiliet interpersonali, ta’ komunikazzjoni u ta’ netwerking eċċellenti meħtieġa biex jistabbilixxi kuntatti u jikkoordina b’mod effettiv fi ħdan l-OLAF u s-servizzi tal-Kummissjoni, ma’ istituzzjonijiet oħra tal-UE u mas-sħab tal-OLAF fl-Istati Membri, fil-pajjiżi terzi u fl-organizzazzjonijiet internazzjonali. |
| --- | --- |

—

Ħiliet interpersonali, ta’ komunikazzjoni u ta’ netwerking eċċellenti meħtieġa biex jistabbilixxi kuntatti u jikkoordina b’mod effettiv fi ħdan l-OLAF u s-servizzi tal-Kummissjoni, ma’ istituzzjonijiet oħra tal-UE u mas-sħab tal-OLAF fl-Istati Membri, fil-pajjiżi terzi u fl-organizzazzjonijiet internazzjonali.

| (c) | Esperjenza ta’ konsulenza, u b’mod partikolari:






  — | Kapaċità eċċellenti li jiżviluppa strateġiji ġenerali u li jkun jaf isarrafhom fi proposti prattiċi għal azzjoni; |
| --- | --- | --- |

(c)

Esperjenza ta’ konsulenza, u b’mod partikolari:

—

Kapaċità eċċellenti li jiżviluppa strateġiji ġenerali u li jkun jaf isarrafhom fi proposti prattiċi għal azzjoni;

| — | Esperjenza ppruvata fil-forniment ta’ konsulenza esperta u fil-formulazzjoni ta’ opinjonijiet fil-livell strateġiku; |
| --- | --- |

—

Esperjenza ppruvata fil-forniment ta’ konsulenza esperta u fil-formulazzjoni ta’ opinjonijiet fil-livell strateġiku;

| — | Ħiliet ta’ negozjar b’saħħithom, l-abbiltà li jiddiskuti b’mod effettiv ma’ partijiet ikkonċernati interni u esterni f’livell għoli, inkluża esperjenza soda fil-koordinazzjoni u/jew fin-negozjar fil-livell interistituzzjonali jew internazzjonali; |
| --- | --- |

—

Ħiliet ta’ negozjar b’saħħithom, l-abbiltà li jiddiskuti b’mod effettiv ma’ partijiet ikkonċernati interni u esterni f’livell għoli, inkluża esperjenza soda fil-koordinazzjoni u/jew fin-negozjar fil-livell interistituzzjonali jew internazzjonali;

| — | L-abbiltà li jaħdem b’diskrezzjoni assoluta u li juri kapaċità soda ta’ ġudizzju sitwazzjonali fi kwistjonijiet li jikkonċernaw informazzjoni sensittiva. |
| --- | --- |

—

L-abbiltà li jaħdem b’diskrezzjoni assoluta u li juri kapaċità soda ta’ ġudizzju sitwazzjonali fi kwistjonijiet li jikkonċernaw informazzjoni sensittiva.

Il-kandidati magħżula għandu jkollhom, jew ikunu f’pożizzjoni li jiksbu, ċertifikat validu ta’ approvazzjoni tas-sigurtà (EU SECRET) mingħand l-awtorità nazzjonali tas-sigurtà tagħhom (approvazzjoni tas-sigurtà tal-personali hija deċiżjoni amministrattiva li ssegwi proċess ta’ screening tas-sigurtà mwettaq mill-awtorità nazzjonali tas-sigurtà kompetenti tal-individwu skont il-liġijiet u r-regolamenti nazzjonali tas-sigurtà applikabbli, u li tiċċertifika li individwu jkun jista’ jingħata aċċess għal informazzjoni klassifikata sa livell speċifikat. Kun af li l-proċedura meħtieġa biex tinkiseb approvazzjoni tas-sigurtà tista’ tinbeda biss wara li ssir talba minn min iħaddem, u mhux mill-kandidat individwali).

Kundizzjonijiet essenzjali (ir-rekwiżiti tal-eliġibbiltà)

Il-kandidati se jiġu biss ikkunsidrati għall-fażi tal-għażla abbażi tar-rekwiżiti formali segwenti li għandhom jiġu ssodisfati sal-iskadenza tal-applikazzjonijiet:

| — | Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea. |
| --- | --- |

—

Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea.

| — | Lawrja jew diploma tal-università: il-kandidati jrid ikollhom:






  — | livell ta’ edukazzjoni li jikkorrispondi għal studji universitarji mitmuma ċċertifikati b’diploma, meta l-perjodu normali tal-edukazzjoni universitarja jkun ta’ erba’ snin jew aktar; |
| --- | --- | --- |

—

Lawrja jew diploma tal-università: il-kandidati jrid ikollhom:

—

livell ta’ edukazzjoni li jikkorrispondi għal studji universitarji mitmuma ċċertifikati b’diploma, meta l-perjodu normali tal-edukazzjoni universitarja jkun ta’ erba’ snin jew aktar;

| — | jew inkella livell ta’ edukazzjoni li jikkorrispondi għal studji universitarji kompluti ċċertifikati b’diploma u esperjenza professjonali xierqa ta’ mill-inqas sena meta l-perjodu normali ta’ edukazzjoni universitarja jkun tal-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali ta’ wara l-lawrja meħtieġa hawn taħt). |
| --- | --- |

—

jew inkella livell ta’ edukazzjoni li jikkorrispondi għal studji universitarji kompluti ċċertifikati b’diploma u esperjenza professjonali xierqa ta’ mill-inqas sena meta l-perjodu normali ta’ edukazzjoni universitarja jkun tal-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali ta’ wara l-lawrja meħtieġa hawn taħt).

| — | Esperjenza professjonali: il-kandidati għandu jkollhom esperjenza professjonali ta’ mill-inqas 15-il sena wara l-kisba tal-lawrja f’livell li jagħtu aċċess għalih il-kwalifiki msemmija hawn fuq. Mill-inqas ħames snin minn dik l-esperjenza professjonali għandhom ikunu relatati mill-qrib ma’ din il-kariga. |
| --- | --- |

—

Esperjenza professjonali: il-kandidati għandu jkollhom esperjenza professjonali ta’ mill-inqas 15-il sena wara l-kisba tal-lawrja f’livell li jagħtu aċċess għalih il-kwalifiki msemmija hawn fuq. Mill-inqas ħames snin minn dik l-esperjenza professjonali għandhom ikunu relatati mill-qrib ma’ din il-kariga.

| — | Esperjenza Maniġerjali: mill-inqas ħames snin minn din l-esperjenza professjonali ta’ wara l-lawrja trid tkun inkisbet f’funzjoni ta’ livell għoli marbuta mal-politiki jew mal-konsulenza (2), f’qasam rilevanti għal din il-pożizzjoni. |
| --- | --- |

—

Esperjenza Maniġerjali: mill-inqas ħames snin minn din l-esperjenza professjonali ta’ wara l-lawrja trid tkun inkisbet f’funzjoni ta’ livell għoli marbuta mal-politiki jew mal-konsulenza (2), f’qasam rilevanti għal din il-pożizzjoni.

| — | Lingwi: il-kandidati jrid ikollhom għarfien sħiħ ta’ waħda mil-lingwi uffiċjali tal-Unjoni Ewropea (3) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tas-selezzjoni jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li parti mill-intervista ssir f’din il-lingwa l-oħra. |
| --- | --- |

—

Lingwi: il-kandidati jrid ikollhom għarfien sħiħ ta’ waħda mil-lingwi uffiċjali tal-Unjoni Ewropea (3) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tas-selezzjoni jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li parti mill-intervista ssir f’din il-lingwa l-oħra.

| — | Limitu tal-età: Il-kandidati ma jridux ikunu laħqu l-età regolari tal-irtirar; għal persunal li jidħol fis-servizz tal-Kummissjoni Ewropea mill-1 ta’ Jannar 2014, l-età tal-irtirar hija definita bħala l-aħħar tax-xahar li fih il-persuna tagħlaq 66 sena (ara l-Artikolu 47 tal-Kondizzjonijiet tal-Impjieg applikabbli għall-Aġenti l-oħra tal-Unjoni Ewropea (4)). |
| --- | --- |

—

Limitu tal-età: Il-kandidati ma jridux ikunu laħqu l-età regolari tal-irtirar; għal persunal li jidħol fis-servizz tal-Kummissjoni Ewropea mill-1 ta’ Jannar 2014, l-età tal-irtirar hija definita bħala l-aħħar tax-xahar li fih il-persuna tagħlaq 66 sena (ara l-Artikolu 47 tal-Kondizzjonijiet tal-Impjieg applikabbli għall-Aġenti l-oħra tal-Unjoni Ewropea (4)).

Barra minn hekk, il-kandidati għandhom ikunu ssodisfaw kull obbligu impost mil-liġi li jikkonċerna s-servizz militari; jipproduċu referenzi xierqa tal-karattru dwar l-adegwatezza għat-twettiq tad-dmirijiet tagħhom u jkunu fiżikament b’saħħithom sabiex iwettqu d-dmirijiet tagħhom.

Indipendenza u dikjarazzjoni ta’ interessi

Il-kandidati huma obbligati li jaġixxu b’mod indipendenti fl-interess pubbliku u li jiddikjaraw kull interess li jista’ jiġi kkunsidrat li jippreġudika l-indipendenza tagħhom.

Opportunitajiet indaqs

Il-Kummissjoni Ewropea tapplika politika ta’ opportunitajiet indaqs u ta’ nondiskriminazzjoni skont l-Artikolu 1d tar-Regolamenti tal-Persunal (5).

Il-ħatra u l-kundizzjonijiet tal-impjieg

Il-Konsulent Prinċipali se jintgħażel u jinħatar mill-Kummissjoni Ewropea skont il-proċeduri tal-għażla u tar-reklutaġġ tagħha (ara wkoll: Id-Dokument ta’ Kompilazzjoni dwar il-Politika għall-Uffiċjali f’Kariga Għolja (6)). Il-proċedura tal-għażla tinkludi intervisti ma’ bordijiet differenti tal-għażla, inkluż mal-Kumitat Konsultattiv tal-Kummissjoni Ewropea dwar il-Ħatriet, kif ukoll parteċipazzjoni f’ċentri ta’ evalwazzjoni mmexxija minn konsulenti esterni tar-reklutaġġ.

Il-kandidat magħżul jiġi impjegat bħala Aġent Temporanju skont l-Artikolu 2(a) tal-Kundizzjonijiet tal-Impjieg Applikabbli għall-Aġenti l-Oħra. Din hija kariga temporanja għal erba’ snin, u tista’ tiġi estiża darba għall-perjodu massimu ta’ sentejn.

Is-salarju u l-kundizzjonijiet tal-impjieg huma dawk elenkati fil-Kundizzjonijiet tal-Impjieg applikabbli għall-Aġenti l-Oħra, applikabbli għall-aġenti temporanji li jokkupaw funzjoni li tikkorrispondi mal-pożizzjoni bażika ta’ Konsulent Prinċipali fil-grad AD 14 tal-Unjoni Ewropea.

Għal raġunijiet funzjonali u sabiex il-proċedura tal-għażla titlesta malajr kemm jista’ jkun fl-interess tal-kandidati kif ukoll dak tal-istituzzjonijiet, il-Kummissjoni Ewropea twettaq il-proċedura tal-għażla bl-Ingliż u/jew bil-Franċiż biss (7).

L-applikanti għandhom jinnotaw ir-rekwiżit, skont il-Kundizzjonijiet tal-Impjieg applikabbli għall-Aġenti l-Oħra għall-persunal ġdid kollu, li jitwettaq b’suċċess perjodu ta’ prova ta’ disa’ xhur.

Indipendenza u dikjarazzjoni ta’ interessi

Qabel jibda jaqdi dmirijietu, il-Konsulent Prinċipali jintalab jagħmel dikjarazzjoni ta’ impenn biex jaġixxi b’mod indipendenti fl-interess pubbliku u jiddikjara kull interess, li jista’ jitqies bħala li jippreġudika l-indipendenza tiegħu.

Il-proċedura ta’ applikazzjoni

Qabel tissottometti l-applikazzjoni tiegħek, jenħtieġ li tivverifika bir-reqqa jekk tissodisfax ir-rekwiżiti ta’ eliġibbiltà kollha (il-“Kundizzjonijiet essenzjali”), b’mod partikolari dawk marbutin mat-tip ta’ diplomi, l-esperjenza professjonali ta’ livell għoli kif ukoll il-kompetenza lingwistika meħtieġa. Min ma jissodisfax xi wieħed minn dawn ir-rekwiżiti ta’ eliġibbiltà jiġi eskluż awtomatikament mill-proċedura tal-għażla.

Jekk trid tapplika, trid tirreġistra permezz tal-Internet fuq is-sit web li ġej u ssegwi l-istruzzjonijiet li jikkonċernaw id-diversi stadji tal-proċedura:

https://ec.europa.eu/dgs/human-resources/seniormanagementvacancies/

Irid ikollok indirizz tal-posta elettronika validu. Dan se jintuża biex tiġi kkonfermata r-reġistrazzjoni tiegħek kif ukoll biex matul l-istadji differenti tal-proċedura jibqa’ jkun hemm kuntatt miegħek. Għaldaqstant, jekk jogħġbok, żomm lill-Kummissjoni Ewropea informata dwar kull tibdil fl-indirizz tal-posta elettronika tiegħek.

Biex l-applikazzjoni tiegħek tkun kompluta, jeħtieġ li ttella’ CV fil-format PDF u li timla online ittra ta’ motivazzjoni (massimu ta’ 8 000 karattru). Is-CV u l-ittra tiegħek ta’ motivazzjoni jistgħu jintbagħtu bi kwalunkwe lingwa uffiċjali tal-Unjoni Ewropea.

Ladarba tkun lestejt ir-reġistrazzjoni online tiegħek, se tirċievi email li tikkonferma li l-applikazzjoni tiegħek tkun ġiet irreġistrata. Jekk ma tirċievi l-ebda konferma bil-posta elettronika b’numru ta’ reġistrazzjoni, l-applikazzjoni tiegħek ma tkunx ġiet irreġistrata!

Jekk jogħġbok kun af li mhuwiex possibbli li żżomm taħt monitoraġġ il-progress tal-applikazzjoni tiegħek online. Il-Kummissjoni Ewropea se tikkuntattjak direttament rigward l-istatus tal-applikazzjoni tiegħek.

Jekk teħtieġ iktar informazzjoni u/jew tiltaqa’ ma’ problemi tekniċi, jekk jogħġbok ibgħat email lil: HR-MANAGEMENT-ONLINE@ec.europa.eu

Id-data tal-għeluq

Id-data tal-għeluq għar-reġistrazzjoni hija d-19 ta’ Lulju 2019, f’nofsinhar (12.00) ħin ta’ Brussell, u wara din id-data u dan il-ħin ma jkunx iktar possibbli li tirreġistra.

Hija r-responsabbiltà tiegħek li timla r-reġistrazzjoni online fil-ħin. Aħna nagħtuk parir biex ma tħallix għall-aħħar jiem biex tapplika, peress li traffiku tal-Internet qawwi jew problema fil-konnessjoni tal-Internet tiegħek jistgħu jwasslu biex ir-reġistrazzjoni online tiegħek tiġi tterminata qabel ma tlestiha, u b’hekk ikollok tirrepeti l-proċess kollu. Ladarba jiskadi ż-żmien għas-sottomissjoni tar-reġistrazzjonijiet, inti ma tkunx tista’ ddaħħal iktar data. Mhux se jiġu aċċettati reġistrazzjonijiet li jaslu tard.

Informazzjoni importanti għall-kandidati

Il-kandidati huma mfakkra li l-ħidma tal-bordijiet differenti tas-selezzjoni hija kunfidenzjali. Il-kandidati ma jistgħux jagħmlu kuntatt dirett jew indirett mal-membri individwali ta’ dawn, u lanqas ma jista’ xi ħadd f’isimhom. Il-mistoqsijiet kollha jridu jiġu indirizzati lis-segretarjat tal-bord rilevanti.

Protezzjoni ta’ data personali

Il-Kummissjoni se tiżgura li d-data personali tal-kandidati tiġi pproċessata kif jeżiġi r-Regolament (UE) 2018/1725 tal-Parlament Ewropew u tal-Kunsill (8). Dan japplika b’mod partikolari għall-kunfidenzjalità u s-sigurtà ta’ tali data.

---

(1)  Ir-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU L 248, 18.9.2013, p. 1).

(2)  Għas-snin kollha li matulhom inkisbet l-esperjenza ta’ konsulenza ta’ livell għoli u għal kull rwol li fih inkisbet l-esperjenza ta’ konsulenza ta’ livell għoli, il-kandidati għandhom, fil-curriculum vitae tagħhom, jindikaw b’mod ċar: (1) it-titolu u r-rwol preċiż ta’ kull pożizzjoni li kellhom; (2) l-għadd ta’ livelli ġerarkiċi fuqhom; u (3) l-għadd ta’ kollegi fl-istess livell.

(3)  http://eur-lex.europa.eu/legal-content/MT/TXT/PDF/?uri=CELEX:01958R0001-20130701&qid=1408533709461&from=MT

(4)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:MT:PDF

(5)  http://eur-lex.europa.eu/legal-content/MT/TXT/PDF/?uri=CELEX:01962R0031-20140701&from=MT

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(7)  Il-bordijiet tal-għażla jiżguraw li ma jingħata l-ebda vantaġġ lil kelliema nattivi ta’ dawn iż-żewġ lingwi.

(8)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---